| Paracriptódiros(*Paracryptodira*)Rango fósil: xurásico - eoceno |
| --- |
| *Manchurochelys liaoxiensis*(*Baenoidea*: *Macrobaenidae*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Superclase: | Tetrapoda |
| Clase: | Sauropsida (*Reptilia*) |
| Orde: | Testudines |
| Suborde: | Cryptodira |
| Infraorde: | **Paracryptodira**Gaffney, 1975 |

 |
| Superfamilias |
| * *Baenoidea*

e ver texto |
| Sinonimia |
| *Pleurosternoidea* |

Os **paracriptódiros** (*Paracryptodira*) son unha infraorde extinta de da orde dos *Testudines*, orde de réptiles que inclúe ás tartarugas. Inicialmente considerada como unha suborde irmán do grupo dos criptódiros (*Cryptodira*), agora considéranse como unha liñaxe moi primitiva dentro dos *Cryptodira*, de acordo co máis común uso deste último taxon. Algúns criptódiros algo menos primitivos (por exemplo, as denominadas "tartarugas cornudas", familia *Meiolaniidae*) así como as formas actuyalmente viventes conforman o grupo *Eucryptodira*.

De acordo co concepto hoxe en desuso, os paracriptódiros comprendían dúas familias do cretáceo, a dos pleurostérnidos (*Pleurosternidae*) e a dos bénidos (*Baenidae*). Exemplares da primeira acháronse en América do Norte, Europa e, posibelmente, en Asia, mentres que a segunda coñécese só en Norteamérica.

De acordo co moderno entendemento, as familias *Macrobaenidae* e *Neurankylidae* separáronse da dos *Baenidae* para formaren as tres a superfamilia dos *Baenoidea*, cuxa monofilia, porén, require ser confirmada. Adicionalmente, existen un certo número de familias máis basais, así como algúns taxons de posición incerta no que concirne a *Baenoidea*:

* *Kallokibotiidae*
* *Mongolochelyidae*
* *Pleurosternidae*
* *Solemydidae*

Os *Macrobaenidae*, outro grupo de criptódiros que pode ser realmente unha agregación parafilética, son ás veces situados tamén, parcial ou totalmente, entre os paracriptódiros.

Características
---------------

Os paracriptódiros teñen unha exposición reducida prefrontal na superficie dorsal do cranio, unha reducida fenestra perilinfática e unha crista supraoccipital secundariamente reducida. No cranio, o *foramen* posterior do canal carotídeo interior localízase nunha posición media ao longo da superficie da sutura basisfenoide-pterigoide.

Filoxenia
---------

```
  └─o Testudines ou Rhaptochelydia
    └─o Casichelydia
      ├─o Pleurodira
      │ └─o Eupleurodira
      │   └─o Pelomedusoides
      │     └─o Pelomedusoidea
      │       └─o Podocnemidoidea
      └─o Cryptodira
        └─o Selmacryptodira
          ├─o **Paracryptodira** (extinta)
          └─o Eucryptodira
            └─o Centrocryptodira
              └─o Polycryptodira
                └─o Procoelocryptodira
                  ├─o Chelonioidea
                  │ └─o Dermochelyoidea
                  └─o Chelomacryptodira
                    ├─o Testudinoidea
                    └─o Trionychoidea
```

Notas
-----

1. 1 2  Gaffney (1975)
2. 1 2  Joyce (2007)
3. ↑  Véxanse as referencias en Haaramo (2008)
4. ↑  Joyce (2007), e ver as referencias en Haaramo (2008)

Véxase tamén
------------

### Bibliografía

* Gaffney, E. S. (1975): "A phylogeny and classification of higher categories of turtles". *Bulletin of the American Museum of Natural History* **155**(5): 387-436. PDF texto completo Arquivado 20 de xullo de 2007 en Wayback Machine.
* Haaramo, Mikko (2008): Mikko's Phylogeny Archive - Paracryptodira. Versión de 2008-MAR-11.
* Joyce, W. G. (2007): "Phylogenetic relationships of Mesozoic turtles". *Bulletin of the Peabody Museum of Natural History* **48**(1): 3–102. DOI:10.3374/0079-032X(2007)48[3:PROMT]2.0.CO;2 HTML resumo

### Outros artigos

* Tartarugas

### Ligazóns externas

* Tolweb *Testudines*

|  |  |
| --- | --- |
| Control de autoridades | 
* Wd: Q2633585
* MAG: 2779454788

 |

|  |  |
| --- | --- |
| Identificadores taxonómicos | 
* Fossilworks: 153035

 |